Play-off, UCL: Gent - Dinamo Kiev , miercuri, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Patronul Stelei s-a arătat deranjat de comentariile unuia dintre invitaţii permanenţi ai emisiunii, Radu Paraschivescu, căruia i-a reproşat afirmaţiile în stil caracteristic.

"Până acum din toţi specialiştii care s-au perindat prin fotbal nu a reuşit nimeni, decât eu, Becali. Aşa că, până reuşiţi, ciocul mic, să vorbească Becali, da? Avem pariul ăsta ca să îi inchid gura şi lui nenea Paraschivescu odată, da?", a fost ieşirea lui Becali care l-a determinat pe moderatorul Valentin Moraru să-i închidă telefonul finanţatorului liderului Ligii 1.

"N-aveţi cum să i-o închideţi! Ciocul mic vorbiţi la dumneavoastră în sufragerie, da? Mulţumesc mult, noapte bună", a fost mesajul lui Moraru înainte de a încheia conversaţia cu Gigi Becali.

VIDEO CU FINALUL INTERVENȚIEI PATRONULUI DE LA STEAUA:

Radu Paraschivescu a afirmat în emisiune după jocul Stelei din Elveţia: "Ne mutăm în zona noastră preferată, a procentelor. Erau 70, 50 %, acum sunt 12,3 %, după meciul cu Osmanlispor vor fi 8,9 %, noi calculăm în continuare. Steaua a jucat patru meciuri în care nu a bătut pe nimeni, iar acum, cu aceleaşi echipe, o să bată de două ori. Eu sunt sceptic. Zurich e echipă perfect mediocră, n-a jucat cu Juventus sau Barcelona Steaua, a jucat cu o echipă care arată de liga a doua, cu o galerie de liga 1, dar echipa este de doi bani. Steaua vrea să cumpere în continuare jucători spunând...înţeleg că se consideră detaşat campioană, deşi Steaua joacă cu sfinţenie prost, şi la Timişoara, şi la Iaşi, şi la Mediaş, şi acasă cu CFR Cluj, şi când bate, şi când pierde, ea joacă tot prost. Atunci unde e nivelul stelar la care trebuie să ajungă cei din provincie când ajung la Steaua?".

VIDEO CU DECLARAȚIILE CARE L-AU DERANJAT PE BECALI:

Steaua e ultima în grupa L din Europa League, fără victorie şi cu numai trei puncte după patru etape, în urma remizei de pe terenul lui FC Zurich.

Steliştii sunt obligaţi să învingă liderul grupei, Osmanlispor, pe 24 noiembrie, la Bucureşti, pentru a păstra şanse de calificare în 16-imile Europa League.

Toate partidele Stelei din Liga 1, Cupa României şi Cupa Ligii sunt transmise ÎN DIRECT de Digi Sport.

Etichete:

,

,

,